Pic de Nore

De Pic de Nore ass eng Biergspëtz a Frankräich an der Montagne Noire, um südleche Wupp vum am Massif Central. Se läit an der natierlecher Regioun Carbadès am Departement Aude an der Regioun Occitanie, an am Parc naturel régional du Haut-Languedoc. Ronn ee Kilometer méi nërdlech ass d'Grenz mam Departement Tarn.

Et ass mat 1.2110 Meter déi héchst Plaz an der Montagne Noire. Um Sommet steet e Radios- a Fernseesender, de Sender vum Pic de Nore.

D'Arnette an d'Clamoux entsprangen op sengen Häng.

Trotz der gerénger Héicht sinn d'klimatesch Bedéngunge rau. D'Nolebëscher gi bis ëm 100 Meter ënnerzeg der Spëtzt; doriwwer gëtt et just eng ganz knapp Vegetatioun, mat haaptsächlech Heedkraut. 

Wéinst dem dacks staarke Wand an dem Sender, gëtt de Pic de Nore och alt emol als de „klenge Ventoux“ bezeechent« Pic de Nore. Le petit Ventoux vaut le coup », Le Cycle no 471, mai 2016, p. 76-77..

De Pic de Nore stoung 2018 fir d'éischt Kéier um Programm vum Tour de France (15. Etapp); de Pol Rafał Majka war den éischten deen iwwer de Sommet gefuer ass.

 Geschicht 
Am 18. Joerhonnert ass den Astronom Pierre Méchain op eng Rees gaangen fir en Deel vum Äerdmeridian ze vermoossen, mam Zil eng nei Moosseenheet, de Meter, z'etabléieren. De Pic de Nore war eng vun de Plazen déi fir dës Miessunge gewielt goufen, an de Méchain huet sech misse mat de raue Wiederkonditiounen ausenanersetzen.

D'Duerf Pradelles-Cabardès huet am 18. Joerhonnert vum deem extreeme Klima profitéiert a sech drop spezialiséiert fir „Schnéiäis“ ze produzéieren. Ufanks goufen einfach Lächer an den Hang gegruewen, ier 1850 ugefaange gouf fir richteg Äishaiser ze bauen. Bei schéinem Wieder ass dat geschniddent Äis nuets op Carcassonne, Narbonne a Mazamet transportéiert ginn. Mam Opkomme vum kënschtlechen Äis ass d'Äisproduktioun 1932 op en Enn gaangen.Quell vum Kapitel Geschicht: Informationspanneau um Sommet vum Pic de Nore

 Biller 

 Um Spaweck 

Kategorie:Bierger a Frankräich
Kategorie:Departement Aude